**Latvijas valsts budžeta finansētā programma**

**„** **Atbalsts medijiem kapacitātes stiprināšanai un abonēto drukāto mediju piegādes izmaksu un elektronisko plašsaziņas līdzekļu televīzijas un radio programmu apraides izmaksu segšanai”**

**LĪGUMS PAR LĪDZFINANSĒJUMA PIEŠĶIRŠANU**

**Līguma identifikācijas numurs:2021.LV/MA-COVID/xx**

**SABIEDRĪBAS INTEGRĀCIJAS FONDS,**

nodokļu maksātāja reģistrācijas numurs: 90001237779,

adrese: Raiņa bulvāris 15, Rīga, LV-1050,

kura vārdā saskaņā ar Sabiedrības integrācijas fonda likumu rīkojas

Sabiedrības integrācijas fonda sekretariāta direktore Zaiga Pūce,

turpmāk tekstā “**FONDS**”,

un

**<FINANSĒJUMA SAŅĒMĒJA NOSAUKUMS>,**

reģistrācijas numurs: <numurs>,

juridiskā adrese: <adrese>,

kura vārdā saskaņā ar <dokumenta nosaukums> rīkojas

<amata nosaukums, vārds, uzvārds>,

turpmāk tekstā **„FINANSĒJUMA SAŅĒMĒJS”,**

turpmāk tekstā **„PUSES”**,

noslēdz Latvijas valsts budžeta finansētās programmas „Atbalsts medijiem kapacitātes stiprināšanai un abonēto drukāto mediju piegādes izmaksu un elektronisko plašsaziņas līdzekļu televīzijas un radio programmu apraides izmaksu segšanai” līgumu par līdzfinansējuma piešķiršanu, turpmāk tekstā **„LĪGUMS”**,un vienojas par šādiem Līguma noteikumiem:

1. **Līguma priekšmets**
   1. Fonds piešķir un Finansējuma saņēmējs saņem līdzfinansējumu kapacitātes stiprināšanai / abonēto drukāto mediju piegādes izmaksu segšanai / elektronisko plašsaziņas līdzekļu televīzijas un radio programmu apraides izmaksu segšanai saskaņā ar Latvijas valsts budžeta finansētajā programmā „Atbalsts medijiem kapacitātes stiprināšanai un abonēto drukāto mediju piegādes izmaksu un elektronisko plašsaziņas līdzekļu televīzijas un radio programmu apraides izmaksu segšanai” apstiprināto pieteikumu Nr.<apstiprinātā pieteikuma numurs> (turpmāk tekstā – Pieteikums) atbilstoši šā Līguma noteikumiem un spēkā esošajiem normatīvajiem tiesību aktiem.
   2. <Latvijas valsts budžeta finansētās programmas „Atbalsts medijiem kapacitātes stiprināšanai un abonēto drukāto mediju piegādes izmaksu un elektronisko plašsaziņas līdzekļu televīzijas un radio programmu apraides izmaksu segšanai” ietvaros sniegtais atbalsts ir uzskatāms par *de minimis* atbalstu un tiek sniegts atbilstoši Komisijas Regulai (EK) Nr.1407/2013 (2013.gada 18.decembris) par Līguma par Eiropas Savienības darbību 107. un 108.panta piemērošanu *de minimis* atbalstam (publicēta ES Oficiālajā Vēstnesī L352, 24.12.2013), kas aizstāj komisijas 2006.gada 15.decembra Regulu (EK) Nr.1998/2006 par Līguma 87. un 88.panta piemērošanu *de minimis* atbalstam (turpmāk – Komisijas regula Nr.1407/2013), kā arī, ievērojot Komercdarbības atbalsta kontroles likumu un Ministru kabineta 2018.gada 21.novembra noteikumu Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” noteikto kārtību un noteikumus.> / <Latvijas valsts budžeta finansētās programmas „Atbalsts medijiem kapacitātes stiprināšanai un abonēto drukāto mediju piegādes izmaksu un elektronisko plašsaziņas līdzekļu televīzijas un radio programmu apraides izmaksu segšanai” ietvaros sniegtais atbalsts ir uzskatāms par komercdarbības atbalstu saskaņā ar Eiropas Komisijas 2020. gada 19. marta paziņojuma „Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (C(2020)1863) 3.1. sadaļas nosacījumiem.>
   3. Finansējumu piešķir saskaņā ar apstiprināto Pieteikumu, kas ir šā Līguma 1.pielikums un ir neatņemama tā sastāvdaļa.
2. **Termiņi**
   1. Izmaksu attiecināmības periods ir no <datums> līdz <datums>.
   2. Puses var uz laiku pārtraukt Līguma īstenošanu, ja pastāv objektīvi un attaisnojoši apstākļi, tai skaitā *nepārvarama vara*, kuru dēļ Līguma tālāka īstenošana ir apgrūtināta, sarežģīta vai bīstama. Puse par to nekavējoties rakstiski paziņo otrai Pusei, nodrošinot visu nepieciešamo informāciju. Puses pēc iespējas cenšas novērst radušos apstākļus un, līdzko tas ir iespējams, atsāk Līguma īstenošanu, iepriekš par to savstarpēji vienojoties. Par objektīviem un attaisnojošiem apstākļiem šī Līguma izpratnē tiek uzskatīti tādi apstākļi, par kuriem Līguma slēgšanas brīdī Pusei, kuru šie apstākļi kavē izpildīt Līgumu, nebija zināms, kurus Līguma slēgšanas brīdī šī Puse nevarēja paredzēt, kuru rašanos nav izraisījusi šīs Puses darbība vai bezdarbība, kuru šī Puse nevar novērst vai kontrolēt, vai vismaz mazināt tā, lai tie netraucētu Līguma izpildes turpināšanu.
   3. Līgums stājas spēkā tā parakstīšanas dienā un ir spēkā līdz Pušu saistību pilnīgai izpildei šajā līgumā noteiktajā kārtībā vai līdz spēka zaudēšanai Līguma 10.punktā norādītajos gadījumos.
3. **Pieteikuma finansējums**
   1. Pieteikuma kopējās attiecināmās izmaksas ir noteiktas apstiprinātā Pieteikuma B sadaļā (budžets), un tās ir <summa> EUR (summa vārdiem).
   2. Ja Finansējuma saņēmējam piešķirtais un izmaksātais programmas finansējums izlietots neatbilstoši Līgumam, finansējuma piešķiršanas mērķim vai normatīvajiem aktiem, Finansējuma saņēmējam tas jāatmaksā Fondam 20 dienu laikā no pieprasījuma saņemšanas. Finansējuma saņēmējam jāatmaksā Fondam neatbilstoši izlietotais vai Pieteikuma īstenošanai neizlietotais finansējums atbilstoši normatīvajos aktos[[1]](#footnote-1) noteiktajai kārtībai un termiņiem.
   3. <Ja Finansējuma saņēmējs ir saņēmis *de minimis* atbalstu, kas pārsniedz trīs fiskālajos gados Komisijas Regulas (EK) Nr.1407/2013 3.panta 2.punktā noteikto maksimālo *de minimis* atbalsta apmēru viena vienota uzņēmuma līmenī, tad Finansējuma saņēmējam pēc savas iniciatīvas vai pēc Fonda pieprasījuma ir jāatmaksā Fondam saņemtā *de minimis* atbalsta daļa, kas pārsniedz pieļaujamo maksimālo līmeni.>
   4. <Ja Finansējuma saņēmējs ir pārkāpis Komisijas regulas Nr.1407/2013 prasības, Finansējuma saņēmējam ir pienākums atmaksāt Fondam visu Pieteikuma ietvaros saņemto valsts atbalstu, kas piešķirts saskaņā ar regulu Nr.1407/2013, kopā ar procentiem, ko publicē Eiropas Komisija saskaņā ar Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 10.pantu, tiem pieskaitot 100 bāzes punktus, no dienas, kad valsts atbalsts tika izmaksāts Finansējuma saņēmējam līdz tā atgūšanas dienai, ievērojot Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 11.pantā noteikto procentu likmes piemērošanas metodi.> / <Ja Finansējuma saņēmējs ir pārkāpis Eiropas Komisijas 2014. gada 17. jūnija regulas Nr. 651/2014 prasības, Finansējuma saņēmējam ir pienākums atmaksāt Fondam visu saņemto nelikumīgo komercdarbības atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas Nr. 794/2004, ar ko īsteno Padomes Regulu 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad komercdarbības atbalsts tika izmaksāts atbalsta saņēmējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.>
4. **Maksājumu veikšanas kārtība**
   1. Fonds veiks Finansējuma saņēmējam maksājumu 100% apmērā no Pieteikumam piešķirtā programmas finansējuma uz Finansējuma saņēmēja norādīto bankas konta numuru piecu darba dienu laikā pēc Līguma parakstīšanas.
   2. Ja Finansējuma saņēmējs saņemto finansējumu izlietos, neievērojot Līguma 5.punkta noteikumus, Finansējuma saņēmējam neatbilstoši izlietotā finansējuma daļa jāatmaksā Fondam.
   3. Fonds veiks maksājumu uz Finansējuma saņēmēja norādīto bankas kontu: <konta numurs>, <bankas nosaukums>, SWIFT: <kods>.
5. **Attiecināmās izmaksas**
   1. Par Līgumam atbilstošu piešķirtā finansējuma izlietošanu ir uzskatāms finansējuma izlietojums, kas izmantots, lai segtu Pieteikuma attiecināmās izmaksas, kas atbilst visiem Līguma 5.2.punkta apakšpunktos noteiktajiem nosacījumiem, un kuru izlietojumu Fonds ir apstiprinājis, atzīstot tās par attiecināmām izmaksām.
   2. Pieteikuma izmaksas ir attiecināmas, ja tās:
      1. ir noteiktas kā attiecināmas programmas Konkursa nolikuma[[2]](#footnote-2) 4.1.punktā;
      2. ir paredzētas apstiprinātajā Pieteikumā (Līguma 1.pielikums), kā arī ir veiktas, ievērojot drošas finanšu vadības principus;
      3. ir radušās izmaksu attiecināmības periodā, kas noteikts Līguma 2.1.punktā, ir faktiski veiktas, tās ir reāli apmaksājis Finansējuma saņēmējs;
      4. ir uzskaitītas Finansējuma saņēmēja grāmatvedības uzskaitē, ir identificējamas, pārbaudāmas, un tās apliecina attiecīgu attaisnojuma dokumentu oriģināli;
      5. ir veiktas veicot bezskaidras naudas darījumus.
   3. Pieteikuma izmaksas ir neattiecināmas, ja tās:
      1. ir noteiktas kā neattiecināmas programmas Konkursa nolikuma4.2.punktā;
      2. neatbilst Līguma 5.2.punktā minētajiem nosacījumiem;
      3. ir veiktas, pieļaujot interešu konfliktu;
      4. ir segtas citu projektu ietvaros.
   4. Ja tiek konstatēts, ka Finansējuma saņēmējs ir izplatījis dezinformāciju saistībā ar Covid-19 vīrusu vai Covid-19 krīzes radītajām sekām, vai to novēršanu, tad Pieteikuma izmaksas ir uzskatāmas par neattiecināmām un Finansējuma saņēmējam ir jāatmaksā saņemtie naudas līdzekļi.
   5. Fonds var piemērot finanšu korekciju un neattiecināt veiktās izmaksas daļēji vai pilnā apmērā, ja Finansējuma saņēmējs ir pārkāpis Līguma noteikumus vai ārējos normatīvajos aktos noteiktās prasības.
6. **Pārskats**
   1. Pārskats:
      1. 10 darbdienu laikā pēc Līguma noslēgšanas Finansējuma saņēmējam jāiesniedz Fondā veikto izmaksu apliecinošie dokumenti, t.sk. konta izdruka par veiktajiem maksājumiem.
      2. Fonds izskata pārskatu 20 darbdienu laikā pēc tā saņemšanas. Ja nepieciešams, Fonds var vienu reizi rakstiski pieprasīt Finansējuma saņēmējam iesniegt skaidrojumus, precizējumus vai papildinājumus, un Finansējuma saņēmējam tie jāiesniedz ne vēlāk kā 10 darbdienu laikā. Fonds 5 darbdienu laikā izskata saņemto informāciju un apstiprina noslēguma pārskatu, informējot par to Finansējuma saņēmēju.
      3. Ja Fonds kādas izmaksas atzīst par neattiecināmām, Finansējuma saņēmējam ir tiesības ne vēlāk kā 10 darbdienu laikā no pārskata apstiprināšanas dienas vienu reizi rakstiski iesniegt Fondā iebildumus, tos dokumentāli pamatojot. Fonds 10 darbdienu laikā izskata saņemto papildu informāciju un informē Finansējuma saņēmēju par izmaksu attiecināšanu vai neattiecināšanu.
   2. Ja Finansējuma saņēmējs nav iesniedzis pārskatu noteiktajā termiņā un nav sniedzis pieņemamu rakstisku skaidrojumu par termiņa kavēšanas iemesliem, Fonds var izbeigt Līgumu saskaņā ar Līguma 10.2.3.punktu un prasīt atmaksāt pārskaitīto programmas finansējumu saskaņā ar Līguma 3.2.punktu.
7. **Pušu atbildība un pienākumi**
   1. Finansējuma saņēmējs ir pilnībā atbildīgs par finansējuma izlietojuma atbilstību tam paredzētajam mērķim un nedrīkst nodot Līguma īstenošanu trešajai pusei.
   2. Par jebkuriem zaudējumiem vai kaitējumiem, kas radušies trešajām pusēm saistībā ar Līguma īstenošanu, pilnībā atbild Finansējuma saņēmējs.
   3. Finansējuma saņēmējam jānodrošina atbilstoša finansējuma izlietojuma dokumentēšana. Visiem Pieteikuma izdevumiem jābūt identificējamiem kā saistītiem ar Pieteikumu. Visi ar Projekta īstenošanu saistītie dokumenti jāuzglabā atbilstoši normatīvajos aktos noteiktajām prasībām un termiņiem.
   4. <Fonds nodrošina dokumentācijas uzglabāšanu, kas saistīta ar Līguma īstenošanu un Komisijas regulas Nr.1407/2013 piemērošanu, ievērojot Komisijas regulas Nr.1407/2013 6.panta 4.punktā minētos nosacījumus, un nodrošina informācijas pieejamību kompetentajām institūcijām pēc pieprasījuma vismaz 10 gadus no dienas, kad piešķirts *de minimis* atbalsts, lai pēc Komisijas pieprasījuma Latvija varētu sniegt Komisijai visu informāciju, ko Komisija uzskata par vajadzīgu, lai novērtētu, vai Komisijas regulas Nr.1407/2013 nosacījumi ir izpildīti.> / <Fonds nodrošina dokumentācijas uzglabāšanu, kas saistīta ar Līguma īstenošanu un Eiropas Komisijas 2020. gada 19. marta paziņojuma „Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (C(2020)1863) nosacījumu piemērošanu un nodrošina informācijas pieejamību kompetentajām institūcijām pēc pieprasījuma vismaz 10 gadus no dienas, kad piešķirts komercdarbības atbalsts, lai pēc Komisijas pieprasījuma Latvija varētu sniegt Komisijai visu informāciju.>
   5. <Finansējuma saņēmējs, kas ir saņēmis *de minimis* atbalstu, uzglabā dokumentāciju, kas saistīta ar Līguma īstenošanu un Komisijas regulas Nr.1407/2013 piemērošanu, ievērojot Komisijas regulas Nr.1407/2013 6.panta 4.punktā minētos nosacījumus, un nodrošina informācijas pieejamību kompetentajām institūcijām pēc pieprasījuma vismaz 10 gadus no atbalsta piešķiršanas dienas, lai pēc Komisijas pieprasījuma Latvija varētu sniegt Komisijai visu informāciju, ko Komisija uzskata par vajadzīgu, lai novērtētu, vai Komisijas regulas Nr.1407/2013 nosacījumi ir izpildīti.> / <Finansējuma saņēmējs, kas ir saņēmis atbalstu atbilstoši Eiropas Komisijas 2020.gada 19.marta paziņojuma “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (C(2020)1863) 3.1.sadaļas nosacījumiem, uzglabā dokumentāciju, kas saistīta ar Līguma īstenošanu un nodrošina informācijas pieejamību kompetentajām institūcijām pēc pieprasījuma vismaz 10 gadus no atbalsta piešķiršanas dienas, lai pēc Komisijas pieprasījuma Latvija varētu sniegt Komisijai visu informāciju, ko Komisija uzskata par vajadzīgu, lai novērtētu, vai nosacījumi ir izpildīti.>
   6. Finansējuma saņēmējam visa informācija, kas saistīta ar Līguma īstenošanu, Līguma termiņa laikā, kā arī visā Līguma 8.1.punktā noteiktajā termiņā, Fondam un citām Līguma 8.1.punktā norādītajām personām jāsniedz latviešu valodā. Šis nosacījums attiecas arī uz visu dokumentāciju (pārskatiem, plāniem u.tml.), kuru Līgums uzliek par pienākumu Finansējuma saņēmējam iesniegt Fondam. Dokumentus svešvalodā var iesniegt tikai ar tam pievienotu organizācijas atbildīgās amatpersonas apliecinātu tulkojumu latviešu valodā.
   7. Finansējuma saņēmējam ir pienākums nekavējoties, bet ne vēlāk kā 1 (vienas) darbdienas laikā rakstveidā informēt Fondu, ja Līguma termiņa laikā Finansējuma saņēmējam tiek pasludināta maksātnespēja, tiek uzsākta likvidācija, Finansējuma saņēmējs tiek izslēgts no reģistra, kurā ir reģistrēts vai citādi beidz pastāvēt.
8. **Pārbaudes un auditi**
   1. Fondam, Valsts kontrolei vai to pilnvarotajiem pārstāvjiem ir tiesības veikt pārbaudes un auditus pie Finansējuma saņēmēja Līguma īstenošanas laikā vai 3 gadu periodā pēc maksājuma veikšanas, par to iepriekš nebrīdinot Finansējuma saņēmēju.
   2. Lai nodrošinātu Līguma 8.1.punktā noteikto pienākumu izpildi, Finansējuma saņēmējam ir pienākums pēc pirmā Līguma 8.1.punktā norādīto personu pieprasījuma iesniegt šīm personām visu ar Līguma īstenošanu saistīto dokumentāciju ne vēlāk kā 2 (divu) nedēļu laikā no pieprasījuma saņemšanas dienas.
   3. Finansējuma saņēmējam jānodrošina pārbaudes veicējiem piekļuves tiesības visai ar Pieteikuma īstenošanu saistītajai dokumentācijai un informācijai, tai skaitā informācijas sistēmām, datubāzēm un dokumentu oriģināliem. Pārbaudes laikā jānodrošina darba vieta dokumentu apskatei, iespēja saņemt pieprasīto dokumentu kopijas vai izrakstus, kā arī iespēja veikt intervijas ar Līguma īstenošanā iesaistītajām un atbildīgajām personām.
9. **Līguma grozījumi**
   1. Ja Līgumā nepieciešams veikt grozījumus, Puses par to rakstiski vienojas, un Līguma grozījumi tiek pievienoti Līguma pielikumā un kļūs par Līguma neatņemamu sastāvdaļu.
   2. Nedrīkst izdarīt tādus Līguma grozījumus, kuri būtu pretrunā programmas Konkursa nolikumā[[3]](#footnote-3) vai Fonda padomes lēmumā par Pieteikuma apstiprināšanu ar nosacījumu ietvertajiem nosacījumiem, būtu pretrunā vienādas attieksmes principam pret visiem pieteikumu iesniedzējiem, vai būtu varējuši ietekmēt lēmumu par programmas finansējuma piešķiršanu Pieteikumam.
   3. Līguma grozījumus veikt nav nepieciešams, ja mainās Pušu rekvizīti (kontaktinformācija vai norēķinu rekvizīti). Šādā gadījumā Puse, kuras rekvizīti mainās, par to rakstiski paziņo otrai Pusei, kura pievieno šo paziņojumu Līgumam un ņem to vērā turpmākajā Līguma izpildē.
10. **Līguma izbeigšana**
    1. Puses var izbeigt Līgumu, 10 darbdienas iepriekš nosūtot par to rakstisku paziņojumu otrai Pusei, kurā norāda Līguma izbeigšanas iemeslus. Tādā gadījumā Finansējuma saņēmējam ir tiesības izlietot tikai to finansējuma daļu, kas sedz attiecināmās izmaksas par jau veiktajiem maksājumiem, ja vien Fonds nekonstatē šī Līguma 3.2.punktā norādītos apstākļus visu izdevumu atzīšanai par izlietotiem neatbilstoši Līgumam vai normatīvajiem aktiem. Šajā nolūkā Finansējuma saņēmējam jāiesniedz pārskats (veikto izmaksu apliecinošie dokumenti, tajā skaitā konta izdruka par veiktajiem maksājumiem) saskaņā ar Līguma 6.1.punktu. Finansējuma saņēmējam netiek segti izdevumi par saistībām, kas tiks pildītas pēc Līguma izbeigšanas.
    2. Fonds var vienpusēji izbeigt Līgumu bez iepriekšēja brīdinājuma, nemaksājot nekāda veida kompensāciju, ja:
       1. Finansējuma saņēmējs ir zaudējis tiesības uz programmas finansējumu, ja konstatēta neatbilstība Konkursa nolikuma 3.punktā noteiktajiem kritērijiem, kas dod tiesības pretendēt uz programmas finansējumu;
       2. Finansējuma saņēmējs ir mainījis juridisko statusu;
       3. Finansējuma saņēmējs bez attaisnojoša iemesla nav pildījis savas saistības, tai skaitā nav iesniedzis Līguma 6.1.punktā noteikto pārskatu (veikto izmaksu apliecinošos dokumentus, tajā skaitā konta izdruku par veiktajiem maksājumiem), kā arī nav veicis šo saistību izpildi pēc Fonda rakstiska pieprasījuma saņemšanas;
       4. Finansējuma saņēmējs ir sniedzis nepatiesas vai nepilnīgas ziņas Pieteikumā nolūkā iegūt programmas finansējumu;
       5. Fonds ir atzinis visus Pieteikuma izdevumus par izlietotiem neatbilstoši Līgumam vai normatīvajiem aktiem;
       6. ir iestājušies citi apstākļi, kas liedz turpināt Līguma izpildi, tostarp, ja Finansējuma saņēmējs ir mēģinājis izkrāpt vai piesavināties programmas finansējumu, vai pret Finansējuma saņēmēju ir uzsākts kriminālprocess par jebkādu mantas izkrāpšanu vai piesavināšanos, vai Finansējuma saņēmējs nav atmaksājis šo vai jebkuru citu neatbilstoši izlietoto publisko finansējumu, vai Finansējuma saņēmējs ir izplatījis dezinformāciju saistībā ar Covid-19 vīrusu vai Covid-19 krīzes radītajām sekām, vai to novēršanu.
    3. Līguma 10.2.punktā minētajos gadījumos Fonds pieprasa Finansējuma saņēmējam veikt pilnīgu vai daļēju izmaksātā programmas finansējuma atmaksu, atkarībā no pārkāpuma smaguma pakāpes un šī Līguma 3.2., 3.3. vai 3.4.punktā norādīto apstākļu pastāvēšanas.
11. **Strīdu risināšana**
    1. Līguma saistību izpildi regulē Komisijas regula Nr.1407/2013, Komercdarbības atbalsta kontroles likums, Latvijas Republikas Civillikums, Administratīvā procesa likums, Sabiedrības integrācijas fonda likums, Ministru kabineta 29.05.2012. noteikumi Nr.374 „Līdzfinansējuma piešķiršanas, vadības, uzraudzības un kontroles kārtība sabiedrības integrācijas veicināšanai un nevalstiskā sektora attīstības programmu un projektu īstenošanai”, Ministru kabineta 21.11.2018. noteikumi Nr.715 “Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem” un citi spēkā esošie normatīvie tiesību akti.
    2. Strīdus, kas skar Līguma izpildi, tā spēkā esamību vai izbeigšanu, Puses risina, atbilstoši tiesību aktos noteiktajai kārtībai, sarakstes un sarunu ceļā, savlaicīgi rakstiskā formā paziņojot otrai Pusei par sarunu uzsākšanu un nodrošinot savu pārstāvniecību šajās sarunās. Ja vienošanos nav izdevies panākt sarunu ceļā, Puses risina strīdu atbilstoši tiesību aktos noteiktajai kārtībai, tostarp tiesas ceļā Latvijas Republikas tiesā.
    3. Fondam ir tiesības, atbilstoši tiesību aktos noteiktajai kārtībai, atgūt no Finansējuma saņēmēja neizlietoto vai neatbilstoši izlietoto finansējumu, ja Finansējuma saņēmējs noteiktajā termiņā nav labprātīgi veicis neizlietotā vai neatbilstoši izlietotā finansējuma atmaksu vai ja ir pasludināts Finansējuma saņēmēja maksātnespējas process, apturēta vai pārtraukta tā saimnieciskā darbība, vai arī ir konstatēts, ka izmaksātais *de minimis* atbalsts nepienākas vai arī ir pārsniegta pieļaujamā *de minimis* atbalsta summa.
    4. Fondam ir tiesības vērsties Latvijas Republikas tiesībsargājošās iestādēs, ja Finansējuma saņēmējs ir apzināti sniedzis nepatiesas ziņas Pieteikumā vai pārskatā nolūkā prettiesiski iegūt programmas finansējumu vai veicis citas krāpnieciskas vai noziedzīgas darbības, kā arī, ja Finansējuma saņēmējs ir piesavinājies finansējumu, tostarp, ja Finansējuma saņēmējs neizlietoto vai neatbilstoši izlietoto finansējumu labprātīgi neatmaksā Fonda noteiktajā termiņā un nevienojas ar Fondu par citu atmaksāšanas termiņu. Puses atzīst, ka Līguma īstenošanai izmaksātā finansējuma piesavināšanās gadījumā tiek uzskatīts, ka noziedzīgais nodarījums noticis Latvijas Republikā.
12. **Nobeiguma noteikumi**
    1. Jebkura komunikācija saistībā ar šo Līgumu notiek rakstiski, norādot Līguma identifikācijas numuru un nosūtot uz šādām adresēm:

|  |  |
| --- | --- |
| Fondam:  Sabiedrības integrācijas fonds  Raiņa bulvāris 15, Rīga, LV-1050  E-pasts: [pasts@sif.gov.lv](mailto:pasts@sif.gov.lv)  Tālrunis: 22811001 | Finansējuma saņēmējam:  <Finansējuma saņēmēja nosaukums>  <Adrese>  E-pasts: <e-pasta adrese>  Tālrunis: <numurs> |

* 1. Ja mainās Līguma 12.1.punktā norādītā kontaktinformācija, Puse, kuras kontaktinformācija mainās, par to rakstiski paziņo otrai Pusei, kura pievieno šo paziņojumu Līgumam un ņem to vērā turpmākajā komunikācijā.
  2. Līgumam ir viens pielikums - apstiprinātais Pieteikums, kas ir neatņemama Līguma sastāvdaļa.
  3. Līgums ir sagatavots uz \_\_\_\_\_\_ (\_\_\_\_\_\_\_\_\_\_\_\_\_\_\_) lapām, tai skaitā pielikumi, divos eksemplāros, kuriem ir vienāds juridisks spēks, no kuriem viens glabājas Fondā un viens pie Projekta īstenotāja.

vai

Līgums ir sagatavots uz \_\_\_\_\_\_ (\_\_\_\_\_\_\_\_\_\_\_\_\_\_\_) lapām, tai skaitā pielikumi, abpusēji parakstīti ar drošu elektronisko parakstu un satur laika zīmogu. Abpusēji parakstītā Līguma elektroniskā versija glabājas pie katras no Pusēm.

|  |  |
| --- | --- |
| Fonds: | Finansējuma saņēmējs: |
| Sabiedrības integrācijas fonda  sekretariāta direktore  Zaiga Pūce | <nosaukums>  <amats>  <vārds, uzvārds> |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /paraksts/  Rīgā,  datums:\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_  /paraksts/  \_\_\_\_\_\_\_\_\_\_\_\_\_,  datums:\_\_\_\_\_\_\_\_\_\_\_\_\_\_\_ |

|  |  |
| --- | --- |
| *„Šis dokuments ir elektroniski parakstīts ar drošu elektronisko parakstu un satur laika zīmogu”*  Rīgā,  *„Dokumenta datums ir tā elektroniskās parakstīšanas laiks”* | *„Šis dokuments ir elektroniski parakstīts ar drošu elektronisko parakstu un satur laika zīmogu”*  *„Dokumenta datums ir tā elektroniskās parakstīšanas laiks”* |

1. Ministru kabineta 29.05.2012. noteikumi Nr.374 „Līdzfinansējuma piešķiršanas, vadības, uzraudzības un kontroles kārtība sabiedrības integrācijas veicināšanai un nevalstiskā sektora attīstības programmu un projektu īstenošanai”. [↑](#footnote-ref-1)
2. Latvijas valsts budžeta finansētās programmas „Atbalsts medijiem kapacitātes stiprināšanai un abonēto drukāto mediju piegādes izmaksu un elektronisko plašsaziņas līdzekļu televīzijas un radio programmu apraides izmaksu segšanai” konkursa nolikums (apstiprināts ar Fonda padomes 09.04.2021. lēmumu (Protokols Nr.4, 5.§)). [↑](#footnote-ref-2)
3. Latvijas valsts budžeta finansētās programmas „Atbalsts medijiem kapacitātes stiprināšanai un abonēto drukāto mediju piegādes izmaksu un elektronisko plašsaziņas līdzekļu televīzijas un radio programmu apraides izmaksu segšanai” konkursa nolikums (apstiprināts ar Fonda padomes 09.04.2021. lēmumu (Protokols Nr.4, 5.§)). [↑](#footnote-ref-3)